થામણા ગામમાં પ્રાથમિક આરોગ્ય કેન્દ્રમાં અંદાજે ૭થી ૮ પ્રસૂતિના કેસો અને રોજ-બરોજ ૫૦થી ૬૦ જેટલા દર્દી સારવાર અર્થે આવે છે. જ્યાં તમામ પ્રકારની દવાઓ વિનામૂલ્યે આપવામાં આવે છે. એટલું જ નહીં પણ અહીં રસીને કોલ્ડ સ્ટોરેજમાં રાખવાની સુવિધા પણ ઉપલબ્ધ છે તેમ નીતિન પટેલે જણાવ્યું હતું. તેમણે પ્રાથમિક સામૂહિક આરોગ્ય કેન્દ્રના તમામ રૂમની મુલાકાત લઇ સેવાઓનું બારીકાઇથી નિરીક્ષણ કરી મેડિકલ કેમ્પનું આયોજન કરવા સૂચન કર્યું હતું. આ પ્રસંગે સંતરામ મંદિર, ઉમરેઠના મહંત ગણેશદાસજી મહારાજઉપસ્થિત રહ્યા હતા.